CELEX: 32020R1759
Language: hr
Date: 2020-08-28 00:00:00
Title: Delegirana uredba Komisije (EU) 2020/1759 оd 28. kolovoza 2020. o ispravku Delegirane uredbe (EU) br. 1394/2014 o uspostavi plana za odbačeni ulov za ribolov određenih pelagijskih vrsta u jugozapadnim vodama

26.11.2020   
               
               
                  HR
               
               
                  Službeni list Europske unije
               
               
                  L 397/4
               
            
         DELEGIRANA UREDBA KOMISIJE (EU) 2020/1759
         оd 28. kolovoza 2020.
         o ispravku Delegirane uredbe (EU) br. 1394/2014 o uspostavi plana za odbačeni ulov za ribolov određenih pelagijskih vrsta u jugozapadnim vodama
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 1380/2013 Europskog parlamenta i Vijeća od 11. prosinca 2013. o zajedničkoj ribarstvenoj politici, izmjeni uredaba Vijeća (EZ) br. 1954/2003 i (EZ) br. 1224/2009 i stavljanju izvan snage uredaba (EZ) br. 2371/2002 i (EZ) br. 639/2004 i Odluke Vijeća 2004/585/EZ (1), a posebno njezin članak 15. stavak 6. te članak 18. stavke 1. i 3.,
         budući da:
         
                     (1)
                  
                  
                     Uredbom (EU) br. 1380/2013 nastoji se postupno napustiti praksa odbacivanja ulova u svim ribarstvima Unije uvođenjem obveze iskrcavanja ulova vrsta koje podliježu ograničenjima ulova.
                  
               
                     (2)
                  
                  
                     Člankom 15. stavkom 6. Uredbe (EU) br. 1380/2013 Komisiji su dodijeljene ovlasti za donošenje planova za odbačeni ulov s pomoću delegiranog akta za razdoblje od najviše tri godine na temelju zajedničkih preporuka koje izrađuju države članice uz savjetovanje s relevantnim savjetodavnim vijećima.
                  
               
                     (3)
                  
                  
                     Belgija, Španjolska, Francuska, Nizozemska i Portugal imaju izravan upravljački interes u ribarstvu u jugozapadnim vodama. Nakon savjetovanja sa Savjetodavnim vijećem za jugozapadne vode i Savjetodavnim vijećem za ribolov pelagijskih vrsta te su države članice 2. lipnja 2017. Komisiji dostavile zajedničku preporuku za produljenje trajanja izuzeća de minimis utvrđenih u planu za odbačeni ulov.
                  
               
                     (4)
                  
                  
                     Na temelju te preporuke i pozitivne ocjene Znanstvenog, tehničkog i gospodarskog odbora za ribarstvo (STECF) (2), Delegiranom uredbom Komisije (EU) 2018/188 (3) odobreno je produljenje izuzeća de minimis za ulove inćuna, skuše i šaruna u zoni 8 Međunarodnog vijeća za istraživanje mora (ICES) povlačnim mrežama (koćama) sa širilicama (OTM) i povlačnim mrežama kojima upravljaju dva plovila (PTM) za 2018., 2019. i 2020. Izuzeće za alate OTM i PTM prvotno je bilo odobreno Delegiranom uredbom Komisije (EU) br. 1394/2014 (4) za 2015., 2016. i 2017., uz obrazloženje da bi veću selektivnost bilo teško postići.
                  
               
                     (5)
                  
                  
                     Alat PTM je greškom nenamjerno isključen iz Delegirane uredbe (EU) 2018/188 te su prethodno navedene države članice od Komisije zatražile da ispravi taj propust. Potrebno je izbrisati upućivanje na samo jedan alat kako bi se obuhvatili svi alati za ribolov pelagijskih vrsta (OTM i PTM) u pogledu ulova inćuna, skuše i šaruna.
                  
               
                     (6)
                  
                  
                     Delegiranu uredbu (EU) br. 1394/2014 trebalo bi stoga na odgovarajući način izmijeniti.
                  
               
                     (7)
                  
                  
                     Budući da mjere predviđene ovom Uredbom izravno utječu na planiranje ribolovne godine plovila Unije i na povezane gospodarske aktivnosti, ova bi Uredba trebala stupiti na snagu neposredno nakon objave. Budući da je Delegirana uredba (EU) 2018/188 stupila na snagu 1. siječnja 2018., ova bi se Uredba trebala primjenjivati od 1. siječnja 2020.,
                  
               DONIJELA JE OVU UREDBU:
         
            Članak 1.
            U Delegiranoj uredbi (EU) br. 1394/2014, u članku 3. točka (c) zamjenjuje se sljedećim:
            
                        „(c)
                     
                     
                        do najviše 4 % u 2018., 2019. i 2020. ukupnog godišnjeg ulova inćuna, skuše i šaruna u ciljanom ribolovu inćuna, skuše i šaruna pelagijskim koćaricama u zoni ICES-a 8;”.
                     
                  
         
            Članak 2.
            Ova Uredba stupa na snagu sljedećeg dana od dana objave u Službenom listu Europske unije.
            Primjenjuje se od 1. siječnja 2020.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 28. kolovoza 2020.
            
               
                  Za Komisiju
               
               
                  Predsjednica
               
               Ursula VON DER LEYEN
            
         
         
            (1)  SL L 354, 28.12.2013., str. 22.
         
         
            (2)  https://stecf.jrc.ec.europa.eu/documents/43805/812327/STECF+PLEN+14-02.pdf/e29cf181-8d63-40ef-8050-6d980b12528f.
         
            (3)  Delegirana uredba Komisije (EU) 2018/188 od 21. studenoga 2017. o izmjeni Delegirane uredbe (EU) br. 1394/2014 o uspostavi plana za odbačeni ulov za ribolov određenih pelagijskih vrsta u jugozapadnim vodama (SL L 36, 9.2.2018., str. 1.).
         
            (4)  Delegirana uredba Komisije (EU) br. 1394/2014 od 20. listopada 2014. o uspostavi plana za odbačeni ulov za ribolov određenih pelagijskih vrsta u jugozapadnim vodama (SL L 370, 30.12.2014., str. 31.).